2016માં યુએન જનરલ એસેમ્બલીએ સીરિયામાં આંતરરાષ્ટ્રીય ગુનાઓ પર આંતરરાષ્ટ્રીય, નિષ્પક્ષ અને સ્વતંત્ર મિકેનિઝમની સ્થાપના કરી હતી. તેનું કામ ભવિષ્યના આંતરરાષ્ટ્રીય ફોજદારી કાર્યવાહીને સરળ બનાવવા સામૂહિક અત્યાચાર અને માનવ અધિકારના ઉલ્લંઘનના પુરાવા એકત્ર કરવા અને વિશ્લેષણ કરવાનું છે. અગાઉ, પરિસ્થિતિને આંતરરાષ્ટ્રીય ફોજદારી કોર્ટમાં લઈ જવાના પ્રયાસો નિષ્ફળ ગયા છે. અન્ય વિવાદોમાં ભૂતકાળના અનુભવો બતાવે છે કે આંતરરાષ્ટ્રીય ફોજદારી કાર્યવાહી પસંદગીના ધોરણે હાથ ધરવામાં આવે છે અને આંતરરાષ્ટ્રીય સ્તરે સત્તાના સંબંધોનો પ્રભાવ તેમાં કામ કરે છે. આટલી મર્યાદાઓ હોવા છતાં પિડિતો સામૂહિક અત્યાચારની પરિસ્થિતિઓમાં તેને ન્યાયના ઠેકાણા તરીકે જુએ છે. આમ, બધા આંતરરાષ્ટ્રિય કાનુન હેઠળ કરેલા ગુનાના આરોપીઓ સામે ફોજદારી કાર્યવાહી શરૂ કરવાના પગલાં હોવા જોઈએ. પ્રક્રિયા નિષ્પક્ષ અને સ્વતંત્ર બનાવવા માટે જો સ્થાનિક અને આંતરરાષ્ટ્રીય ભાગીદારી સાથેના ફોજદારી ટ્રિબ્યુનલની સ્થાપના થાય તો આમ થઈ શકે.